pythainlp/thai-wiki-dataset-v4 huggingface dataset:
รายชื่อเมืองในประเทศเนปาล

เทศบาลในประเทศเนปาล คือเมืองที่ได้รับการแต่งตั้งจากรัฐบาล โดยอิงเกณฑ์จากจำนวนประชากร โครงสร้างพื้นฐาน และรายได้ของประชากร ปัจจุบันประเทศเนปาลมีเทศบาลจำนวน 293 แห่ง แบ่งเป็น มหานคร 6 แห่ง กิ่งมหานคร 11 แห่ง และเทศบาลเมือง 276 แห่ง
มีโปขราเป็นมหานครที่มีขนาดใหญ่ที่สุดด้วยพื้นที่ 464.28 ตารางกิโลเมตร และลลิตปุรเป็นมหานครที่มีขนาดเล็กที่สุดด้วยพื้นที่ 36.12 ตารางกิโลเมตร กิ่งมหานครที่มีขนาดใหญ่ที่สุดคือโฆราหี มีพื้นที่ 522.21 ตารางกิโลเมตร
อนุรักษนิยมก้าวหน้า

อนุรักษนิยมก้าวหน้า  เป็นอุดมการณ์การเมืองที่รวมกันระหว่างนโยบายแบบอนุรักษนิยมและก้าวหน้า อุดมการณ์นี้เกิดขึ้นในช่วงยุคเรืองปัญญา ซึ่งตรงกับคริสตศตวรรษที่ 18 โดยมีความเชื่อเรื่องการปฏิรูปสังคมและขบวนการในสังคม เช่น วิทยาศาสตร์ , เศรษฐศาสตร์ , การศึกษา , เทคโนโลยี , แพทยศาสตร์ โดยปรับปรุงวิถีชีวิตมนุษย์ อย่างไรก็ตาม ในช่วงคริสตทศวรรษที่ 19 เบนจามิน ดิสราเอลี นายกรัฐมนตรีอังกฤษได้สนับสนุนทางเลือกของนโยบายก้าวหน้า ที่รู้จักกันใน อุดมการณ์ก้าวหน้าอนุรักษ์นิยม ภายใต้ รัฐบาลชาติอนุรักษ์นิยมเดียว
อิซูมิ สึบากิ

อิซูมิ สึบากิ (; โรมาจิ: "Tsubaki Izumi") เป็นนักวาดการ์ตูนชาวญี่ปุ่นซึ่งมีผลงานเด่นได้แก่"ฉันนี่แหละอาจารย์"และ"นักเขียนหน้าตายนายโนซากิคุง"
สึบากิให้สัมภาษณ์ว่าแต่เดิมเธอตั้งใจจะเรียนด้านศึกษาศาสตร์ อย่างไรก็ตาม เธอตัดสินใจที่เลือกเส้นทางตามพี่สาวที่เป็นนักวาดการ์ตูน นอกจากนี้เธอยังได้แรงบันดาลใจจากโยชิฮิโระ โทงาชิ เจ้าของผลงานชุด"คนเก่งทะลุโลก"ซึ่งเป็นมังงะเรื่องแรกในชีวิตที่เธอซื้อ
อำเภอบันตุล

อำเภอบันตุล  เป็นอำเภอของเขตพิเศษยกยาการ์ตาในประเทศอินโดนีเซีย ตั้งอยู่ในเกาะชวา การสำมะโนประชากรปี 2010 พบว่ามีประชากรทั้งหมด 911,503 คน ซึ่งเพิ่มขึ้นเป็น 947,568 ในการสำมะโนประชากรปี 2014 เช่นเดียวกับอำเภออื่น ๆ ในเกาะชวา อำเภอนี่มีความหนาแน่นของประชากรมากซึ่งอยู่ที่ 1,865 คนต่อตารางกิโลเมตร ซึ่งอาจเป็นเพราะว่าตอนเหนืออยู่รอบ ๆ เมืองยกยาการ์
หมู่บ้านเกอมูสุกในเขตเซดายุเป็นบ้านเกิดของซูฮาร์โตอดีตประธานาธิบดีอินโดนีเซีย
การแบ่งเขตการปกครอง.
อำเภอบันตุลถูกแบ่งย่อยเป็น 17 ตำบล ("kapanewon") ตามประชากรในการสำมะโนประชากรปี 2010 ดังนี้
<templatestyles src="Col-begin/styles.css"/>
ศนุกรานต์ ถิ่นจอม

ศนุกรานต์ ถิ่นจอม (ชื่อเล่น: เกม; เกิดวันที่ 12 กันยายน พ.ศ. 2536) เป็นนักฟุตบอลชาวไทย เล่นในตำแหน่งกองกลาง ปัจจุบันได้ลงเล่นให้กับเชียงราย ยูไนเต็ด ในไทยลีก
โรงเรียนนาแกวิทยา

โรงเรียนองค์การบริหารส่วนจังหวัดหนองบัวลำภู 3 นาแกวิทยา (อักษรย่อ : อบจ.นภ. 3 น.ก. ; อังกฤษ: Nakaewittaya School) หรือ นาแก เป็นโรงเรียนสหศึกษาในระดับชั้นมัธยมศึกษาในจังหวัดหนองบัวลำภู เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลาย สังกัดองค์การบริหารส่วนจังหวัดหนองบัวลำภู กรมส่งเสริมการปกครองท้องถิ่น หรือ อปท. ภายใต้ กระทรวงมหาดไทย
ประวัติ.
โรงเรียนนาแกวิทยา ได้รับอนุมัติจากกรมสามัญศึกษา ให้เปิดเป็นสาขาโรงเรียนนาวังศึกษาวิช เมื่อปี พ.ศ. 2536 โดยมีนายธวัช มูลเมือง (ผู้ช่วยผู้อำนวยการโรงเรียนนาวังศึกษาวิช) เป็นผู้ประสานงานสาขาโรงเรียน
แม่พระแห่งสุขภาพดี

แม่พระแห่งสุขภาพดี  หรือ อาโรกกิยอันไน ("Ārōkkiya annai") หรือรู้จักกันในนาม แม่พระประจักษ์แห่งเวฬางกัณณิ เป็นสมัญญานามของพระแม่มารีย์ที่เกี่ยวเนื่องกับการประจักษ์ของพระแม่มารีย์ถึงสองครั้งต่อเด็กขายนมเนยในเมืองเวฬางกัณณิ รัฐทมิฬนาฑู ประเทศอินเดีย ในระหว่างคริสต์ศตวรรศที่ 16 ถึง 17 ตามตำนานได้เล่าถึงการประจักษ์ฯ ต่อเด็กชายผู้อยู่ระหว่างทางไปส่งนมเนยให้กับลูกค้าที่อยู่ห่างไกลออกไป เขาได้พักระหว่างทางใต้ต้นบันยันและพบกับหญิงสาวรูปงามอุ้มทารกในมือได้ขอน้ำนมจากเขาเพื่อให้ลูกของนางดื่ม ซึ่งเขาก็ได้มอบให้ก่อนจะออกเดินทางต่อ หลังเขาไปส่งนมเนยถึงมือลูกค้า เขาได้ขอโทษขอโพยในความล่าช้า และน้ำนมอาจมีไม่เต็มขวดเพราะได้มอบให้เด็กทารกดื่มระหว่างทาง แต่น่าอัศจรรย์ใจเมื่อเปิดฝาออกมา น้ำนมทั้งหมดกลับมีอยู่เต็มขวด และการประจักษ์อีกครั้งก็เกิดในลักษณะคล้ายกันกับเด็กหนุ่มผู้ขายนมเนยให้กับผู้คนที่สัญจรไปมาภายใต้ต้นบันยัน ในวันนั้นเขาไม่มีลูกค้าเลย บวกกับเขาป่วยและอากาศร้อนระอุ ไม่นานนักก็มีหญิงสาวรูปงามที่อุ้มทารกในมือได้มาขนมเนยจากเขา หลังได้รับนมเนยแล้ว ครั้งนี้หญิงสาวรูปงามได้ขอร้องให้เขาเดินทางไปนาคปัฏฏินัม ตามหาชาวคาทอลิกในเมืองนั้นให้สร้างโบสถ์ขึ้นที่เวฬางกัณณินีเพื่อถวายเกียรติแด่นาง ทันใดที่นางพูดจบเขาได้หายจากอาการป่วยที่มีทันที อันเป็นที่มาของพระสมัญญานาม "อาโรกกิยอันไน" ในภาษาทมิฬ ซึ่ง "อาโรกกิย" คือ "อโรค" คือปราศจากโรคภัย และ "อันไน" แปลว่า พระนางหรือคุณแม่
การประจักษ์นี้ไม่เคยได้รับการรับรองจากศาสนจักรคาทอลิก อย่างไรก็ตาม สามารถพบโบสถ์ บาซิลิกา และรูปเคารพอันเนื่องจากการประจักษ์ฯ นี้ได้ทั่วโลก เช่น โบสถ์กราฮามาเรียอันไนเวลังกันนี (Graha Maria Annai Velangkanni) ที่สร้างด้วยสถาปัตยกรรมอินโดนีเซียในเมดัน อินโดนีเซีย เป็นต้น
สโมสรฟุตบอลอัลวัศล์

สโมสรฟุตบอลอัลวัศล์  เป็นสโมสรฟุตบอลในยูเออีโปรลีก ตั้งอยู่ในดูไบ โดยเป็นส่วนหนึ่งของสโมสรกีฬาอัลวัศล์ ซึ่งดิเอโก มาราโดนา อดีตผู้เล่นทีมชาติอาร์เจนตินาเคยเป็นผู้จัดการทีมให้กับสโมสรในฤดูกาล 2011–2012
สรวิทย์ พานทอง

สรวิทย์ พานทอง (ชื่อเล่น: โอ๊ต; เกิดวันที่ 20 กุมภาพันธ์ พ.ศ. 2540) เป็นนักฟุตบอลชาวไทย เล่นในตำแหน่งปีก ปัจจุบันได้ลงเล่นให้กับเมืองทอง ยูไนเต็ด ในไทยลีก 
ทีมชาติ.
ในปี พ.ศ. 2559 สรวิทย์ ได้คัดเลือกติดทีมชาติครั้งแรกในฟุตบอลทีมชาติไทยรุ่นอายุไม่เกิน 19 ปี สำหรับการแข่งขันฟุตบอลเอเชียเยาวชนอายุไม่เกิน 19 ปี 2016 ที่ประเทศบาห์เรน
สาริน รณเกียรติ

สาริน รณเกียรติ (เกิด 4 มกราคม พ.ศ. 2538) ชื่อเล่น อิน เป็นนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 เป็นที่รู้จักในบทบาท "เพิ่ม" จากละคร "ทองเอก หมอยา ท่าโฉลง" และมีชื่อเสียงมากยิ่งขึ้นในบทบาท "เต้าหู้" จากละครซีรีส์วายเรื่อง "คุณหมีปาฏิหาริย์" ซึ่งเป็นละครซีรีส์วายที่ออกอากาศเรื่องแรกของทางช่อง ปัจจุบันเป็นนักแสดงสังกัดจีเอ็มเอ็มทีวี
ประวัติ.
สาริน รณเกียรติ ชื่อเล่น อิน โดยชื่อ "สาริน" คุณแม่ตั้งให้ มีความหมายว่า “ผู้เป็นใจกลางของทุกสิ่ง” เกิดเมื่อวันที่ 4 มกราคม พ.ศ. 2538 ที่กรุงเทพมหานคร เป็นลูกชายคนกลางของครอบครัว มีพี่สาว 1 คน และน้องสาว 1 คน ครอบครัวทำธุรกิจด้านอสังหาริมทรัพย์ จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย ระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย สาขาออกแบบสถาปัตยกรรม (หลักสูตรนานาชาติ) หรือ International Program in Design & Architecture (INDA) เกียรตินิยมอันดับ 2 อินเริ่มต้นจากการเป็นที่รู้จักในฐานะคิวต์บอยหนุ่มสุดฮ็อตจากสถาปัตย์จุฬาฯ หลังจากเรียนจบ ประกอบอาชีพสถาปนิก ส่วนในวงการบันเทิงเริ่มมาจากการเป็นดีเจของ Get 102.5 โดยการชักชวนของรุ่นพี่ที่รู้จัก และก้าวเข้ามาเป็นนักแสดงกับทางช่อง 3 กับผลงานละครเรื่องแรกคือ "ดวงใจในไฟหนาว"
ระหว่างศึกษาต่อที่เกาหลี ได้ทำการทดสอบบทการแสดง จนในปี 2562 สารินได้รับโอกาสร่วมแสดงในละครซีรีส์ชุด "ลูกผู้ชาย" ตอน ภูผา ในบทบาท "ภูผา" ซึ่งเป็นพระเอกเรื่องแรก จากนั้นรับบทเป็น "พ่อเพิ่ม" ในละครเรื่อง "ทองเอก หมอยา ท่าโฉลง" และรับบทร้ายเรื่องแรกในเรื่อง "ฟากฟ้าคีรีดาว" และผลงานที่เป็นที่รู้จักกันมากที่สุดคือเรื่อง คุณหมีปาฏิหาริย์ โดยรับบทเป็น “เต้าหู้” ซึ่งเป็นละครวายเรื่องแรกที่ฉายทางไทยทีวีสีช่อง 3 ช่วงเวลา Prime Time และได้รับความนิยมเป็นอย่างมากทาง Netflix
Inessive case

Inessive case (คำย่อ , จากภาษาละติน "inesse" "อยู่ในหรืออยู่ที่") เป็นการกแสดงที่ตั้ง แสดงความหมาย "ใน" มักพบในภาษายูรัล เช่นคำว่า "ในบ้าน" คือ "talo·ssa" ในภาษาฟินแลนด์, "maja·s" ในภาษาเอสโตเนีย, "nam·e" ในภาษาลิทัวเนีย,และ "ház·ban" ในภาษาฮังการี และบางภาษานอกจากภาษายูรัลเช่น "etxea·n" ในภาษาบาสก์ และ "sāt·ā" ในภาษาลัตกาเลียน
Inessive case มักจะเกิดขึ้นโดยการเพิ่ม "ssa / ssä" ในภาษาฟินแลนด์ และ "s" ลงในสเต็มของสัมพันธการกในภาษาเอสโตเนีย ในภาษาฮังการีมักแสดงโดยการเพิ่ม "ban/ben" แต่อย่างไรก็ตาม คำต่อท้ายอื่น ๆ เช่น "on/en/ön" ก็ยังใช้กันอยู่ โดยเฉพาะอย่างยิ่งชื่อเมือง
ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี

ฟุตบอลอาเซียนชิงแชมป์เยาวชนอายุไม่เกิน 23 ปี เป็นการแข่งขันฟุตบอลทีมชาติรุ่นอายุไม่เกิน 23 ปีของชาติสมาชิก สหพันธ์ฟุตบอลอาเซียน (เอเอฟเอฟ) ครั้งแรกจัดขึ้นในปี พ.ศ. 2548 และถูกนำกลับมาอีกครั้งในปี พ.ศ. 2562 ทัวร์นาเมนต์นี้ยังทำหน้าที่เป็นทัวร์นาเมนต์เตรียมการสำหรับซีเกมส์
ประเทศที่เข้าร่วม.
<templatestyles src="Col-begin/styles.css"/>
พงษ์ชนะ กองกิริต

พงษ์ชนะ กองกิริต เป็นนักฟุตบอลชาวไทย ปัจจุบันลงเล่นตำแหน่งกองหน้าให้กับอ่างทอง ในไทยลีก 3 
สโมสรอาชีพ.
บุรีรัมย์ ยูไนเต็ด.
พงษ์ชนะเป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 3 ตุลาคม พ.ศ. 2561 เขาได้มีโอกาสขึ้นมาเล่นไทยลีกให้กับทีมชุดใหญ่เป็นครั้งแรกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 โดยเขาถูกส่งลงมาเป็นตัวสำรองแทนที่ศุภณัฏฐ์ เหมือนตา ในนาทีที่ 63 ต่อมาในวันที่ 22 ธันวาคม พ.ศ. 2561 พงษ์ชนะทำประตูแรกให้กับทีมชุดใหญ่ในเกมกระชับมิตรนัดที่บุรีรัมย์บุกไปเอาชนะปัตตานีที่เรนโบว์สเตเดียม 3–0 ต่อมาในวันที่ 9 มกราคม พ.ศ. 2562 เขาทำหนึ่งประตูในเกมกระชับมิตรนัดที่บุรีรัมย์บุกไปเอาชนะสตูล ยูไนเต็ด ที่สนามอบจ.สตูล 4–0
อุบล ครัวนภัส (ยืมตัว).
ในเดือนธันวาคม พ.ศ. 2562 พงษ์ชนะ ได้ถูกปล่อยยืมตัวให้กับ อุบล ครัวนภัส สโมสรในไทยลีก 3 เป็นระยะเวลา 1 ฤดูกาล
พศวีร์ เหมือนมาตย์

พศวีร์ เหมือนมาตย์ เป็นนักฟุตบอลชาวไทย ปัจจุบันลงเล่นตำแหน่งกองหลังให้กับอุทัยธานี ในไทยลีก 
สโมสรอาชีพ.
บุรีรัมย์ ยูไนเต็ด.
พศวีร์เป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 3 ตุลาคม พ.ศ. 2561 เขาได้มีโอกาสขึ้นมาเล่นไทยลีกให้กับทีมชุดใหญ่เป็นครั้งแรกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 โดยเขาถูกส่งลงมาเป็นตัวสำรองแทนที่ออสวัลโด ฟิลโญ ในนาทีที่ 90+2
อุบล ครัวนภัส (ยืมตัว).
ในเดือนธันวาคม พ.ศ. 2562 พศวีร์ ได้ถูกปล่อยยืมตัวให้กับ อุบล ครัวนภัส สโมสรในไทยลีก 3 เป็นระยะเวลา 1 ฤดูกาล
ธนดล ขาวสะอาด

ธนดล ขาวสะอาด ชื่อเล่น เบค เป็นนักฟุตบอลชาวไทย ปัจจุบันลงเล่นตำแหน่งกองกลางให้กับจันทบุรี ในไทยลีก 2 (ยืมตัวจากบีจี ปทุม ยูไนเต็ด) และทีมชาติไทยรุ่นอายุไม่เกิน 23 ปี
สโมสรอาชีพ.
บุรีรัมย์ ยูไนเต็ด.
ธนดลเป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 5 กุมภาพันธ์ พ.ศ. 2562 เขาทำประตูแรกให้กับทีมชุดใหญ่ในเกมกระชับมิตรนัดที่บุรีรัมย์บุกไปเอาชนะอยุธยา ยูไนเต็ด ที่สนามกีฬาจังหวัดพระนครศรีอยุธยา 2–1
ฟุตบอลอาเซียนชิงแชมป์เยาวชนอายุไม่เกิน 22 ปี 2019

การแข่งขัน ฟุตบอลอาเซียนชิงแชมป์เยาวชนอายุไม่เกิน 22 ปี 2019, หรือชื่ออย่างเป็นทางการ เอเอฟเอฟ ยู-22 แอลจี คัพ 2019, เป็นครั้งที่ 2 ของ ฟุตบอลอาเซียนชิงแชมป์เยาวชนอายุไม่เกิน 22 ปี, ซึ่งจัดขึ้นโดย สหพันธ์ฟุตบอลอาเซียน (เอเอฟเอฟ). ทัวร์นาเมนต์นี้จะจัดขึ้นตั้งแต่วันที่ 17 ถึง 26 กุมภาพันธ์ ในกรุง พนมเปญ, ประเทศกัมพูชา. นี่เป็นครั้งแรกในทัวร์นาเมต์อายุไม่เกิน 22 ปี, กับครั้งที่ผ่านมาซึ่งเป็นทัวร์นาเมนต์อายุไม่เกิน 23 ปี.
ทีมชนะเลิศของ ฟุตบอลอาเซียนชิงแชมป์เยาวชนอายุไม่เกิน 23 ปี 2005, ประเทศไทยเป็นทีมแชมป์เก่า, เนื่องจากไม่มีการแข่งขันตั้งแต่ปี ค.ศ. 2006 ถึง 2018.
ทีมที่ผ่านเข้ารอบ.
ทัวร์นาเมนต์นี้จะไม่มีการคัดเลือก, และทีมที่เข้าร่วมทั้งหมดจะได้ผ่านเข้าสู่รอบสุดท้าย.
ทีมต่อไปนี้จากชาติสมาชิกของเอเอฟเอฟเข้าสู่ทัวร์นาเมนต์ (ยกเว้น ออสเตรเลีย). สิงคโปร์ขอถอนตัวจากทัวร์นาเมนต์ เพื่อที่จะมุ่งเน้นไปที่การแข่งขัน ฟุตบอลเอเชียชิงแชมป์เย่าวชนอายุไม่เกิน 23 ปี 2020 รอบคัดเลือก ในเดือนมีนาคม. บรูไนและลาวต่างก็ขอถอนตัวออกจากการแข่งขันเช่นกัน.
การจับสลาก.
หกทีมที่ดีที่สุดจาก ฟุตบอลอาเชียนชิงแชมป์เย่าวชนอายุไม่เกิน 22 ปี 2005 จะเป็นทีมวางในโถที่ 1, ทีมที่เหลือจะอยู่ในโถที่ 2. กัมพูชา ถูกมอบหมายให้อยู่ในตำแหน่ง B1 ในฐานะชาติเจ้าภาพ.
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ฟุตบอลอาเซียนชิงแชมป์เยาวชนอายุไม่เกิน 23 ปี 2005

การแข่งขัน ฟุตบอลอาเซียนชิงแชมป์เยาวชนอายุไม่เกิน 23 ปี 2005 เป็นครั้งแรกที่เคยมีมาของ ฟุตบอลอาเซียนชิงแชมป์เยาวชนอายุไม่เกิน 23 ปี, ซึ่งจัดขึ้นโดย สหพันธ์ฟุตบอลอาเซียน (เอเอฟเอฟ). ทัวร์นาเมนต์นี้จะจัดขึ้นตั้งแต่วันที่ 29 สิงหาคม ถึง 7 กันยาน ใน กรุงเทพมหานคร, ประเทศไทย. ทัวร์นาเมนต์นี้เป็นที่รู้จักในชื่อ "ทัวร์นาเมนต์ปรี-ซีเกมส์", เป็นทัวร์นาเมนต์การเตรียมตัวสำหรับแต่ละชาติที่จะเข้าร่วมใน มะนิลา ซีเกมส์ ในเดือนธันวาคมของปีเดียวกัน.
ทัวร์นาเมนต์.
เวลาทั้งหมดคือ เวลามาตรฐานไทย (TST) - UTC+7
จังหวัดกระบี่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดกระบี่ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 2 เขตเลือกตั้ง ลดลงจากเดิม 3 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองกระบี่ อำเภออ่าวลึก อำเภอปลายพระยาและอำเภอเขาพนม (เฉพาะตำบลหน้าเขาและตำบลเขาดิน)
เขต 2.
เขตเลือกตั้งที่ 2 ประกอบด้วยอำเภอเหนือคลอง อำเภอคลองท่อม อำเภอเกาะลันตา อำเภอลำทับและอำเภอเขาพนม (ยกเว้นตำบลหน้าเขาและตำบลเขาดิน)
ช้าง เอฟเอคัพ รอบชิงชนะเลิศ 2561

ฟุตบอล ช้าง เอฟเอคัพ รอบชิงชนะเลิศ 2561 เป็นนัดชิงชนะเลิศของ ช้าง เอฟเอคัพ 2561, และเป็นฤดูกาลที่ 23 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม สนามศุภชลาศัย ใน กรุงเทพมหานคร, ประเทศไทย เมื่อวันที่ 27 ตุลาคม พ.ศ. 2561, ระหว่าง เชียงราย ยูไนเต็ด ทีมใหญ่ที่มาจาก ภาคเหนือ ของประเทศไทย และ บุรีรัมย์ ยูไนเต็ด ทีมใหญ่ที่มาจาก ภาคตะวันออกเฉียงเหนือ ของประเทศไทย.
แมตช์.
รายละเอียดการแข่งขัน.
คณะผู้ตัดสิน
ผู้ช่วยผู้ตัดสิน:
 ภัทรพงษ์ กิจสถิตย์
 ราวุฒิ นาคฤทธิ์
ผู้ตัดสินที่สี่:
 สงกรานต์ บุญมีเกียรติ
ผู้ควบคุมการแข่งขัน:
 ปกาสิต สุวรรณานนท์
ผู้ประเมินผู้ตัดสิน:
 มงคล รุ่งคล้าย
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองกาญจนบุรีและอำเภอศรีสวัสดิ์
เขต 2.
เขตเลือกตั้งที่ 2 ประกอบด้วยอำเภอด่านมะขามเตี้ยและอำเภอท่าม่วง
เขต 3.
เขตเลือกตั้งที่ 3 ประกอบด้วยอำเภอท่ามะกา และอำเภอพนมทวน
เขต 4.
เขตเลือกตั้งที่ 4 ประกอบด้วยอำเภอห้วยกระเจา อำเภอเลาขวัญ อำเภอหนองปรือ และอำเภอบ่อพลอย
เขต 5.
เขตเลือกตั้งที่ 5 ประกอบด้วยอำเภอไทรโยค อำเภอทองผาภูมิและอำเภอสังขละบุรี
สันติ เกศศรีพงษ์ศา

นาวาเอก สันติ เกศศรีพงษ์ศา หรือที่เรียกในนาม ผู้การเก้ง Recon Man (19 มกราคม พ.ศ. 2516 –) เป็นอดีตผู้บังคับการกรมทหารพรานนาวิกโยธิน กองทัพเรือ อดีตครูแผนกรบพิเศษหน่วยบัญชาการนาวิกโยธินกองทัพเรือ และอดีตรองผู้ช่วยทูตทหารเรือประจำประเทศอิตาลี
นอกจากนี้ เขายังเป็นหนึ่งในผู้เข้าร่วมแข่งขันรายการ"อัจฉริยะข้ามคืน" เมื่อ พ.ศ. 2549
ประวัติ.
สันติ เกศศรีพงษ์ศา เป็นนักเรียนเตรียมทหารรุ่น 34 และนักเรียนนายเรือรุ่น 91
วันที่ 5 พฤศจิกายน พ.ศ. 2560 เขาเป็นหนึ่งในผู้ร่วมแถลงข่าวการจับกุมคดียาบ้า ที่อำเภอไม้แก่น จังหวัดปัตตานี และวันที่ 15 พฤศจิกายน เขาได้เดินทางไปตรวจสอบเหตุคนร้ายใช้อาวุธปืนสงครามยิงถล่มฐานทหาร ที่อำเภอบาเจาะ จังหวัดนราธิวาส
ในปีเดียวกันนี้ สันติเป็นผู้ให้กำลังใจครูฝึกการรบพิเศษแขนงการลาดตระเวนสะเทินน้ำสะเทินบกและจู่โจมนาวิกโยธิน (รีคอน) เมื่อครั้งที่มีข้อขัดแย้งด้านการฝึก
ช่วงต้น พ.ศ. 2562 เขาได้เป็นประธานเจ้าภาพการบรรพชาหมู่ ของอาสาสมัครทหารพรานนาวิกโยธิน กองทัพเรือ หลังจากพระครูประโชติรัตนานุรักษ์ (สว่าง จนฺทวํโส) มรณภาพจากเหตุคนร้ายบุกยิงภายในวัด
กิจกรรมเพื่อสังคม.
สันติ เกศศรีพงษ์ศา เป็นผู้มีส่วนร่วมในกิจกรรมเพื่อสังคมร่วมกับผู้คนจำนวนมาก ทั้งเด็กและผู้ใหญ่ อาทิ ใน พ.ศ. 2556 เขาเป็นผู้ดูแลกิจกรรมการปล่อยเต่าสู่ทะเล และการปลูกสร้างปะการัง ที่อำเภอสัตหีบ จังหวัดชลบุรี
วันที่ 25 ตุลาคม พ.ศ. 2561 สันติได้เดินทางมาเป็นประธานในโครงการงานประเพณีชักพระ ที่อำเภอไม้แก่น จังหวัดปัตตานี ต่อมา ในวันที่ 27 ตุลาคม เขาได้ร่วมกับชาวบ้านทั้งไทยพุทธและมุสลิมจำนวนกว่า 300 คนฟื้นฟูโครงการชลประทานขนาดเล็ก ด้วยการทำฝายชะลอน้ำให้แก่ประชาชนที่อำเภอบาเจาะ จังหวัดนราธิวาส และในเดือนพฤศจิกายน เขาเป็นหนึ่งในผู้เข้าร่วมกิจกรรมชุมชนท่องเที่ยว หนึ่งตำบล หนึ่งผลิตภัณฑ์ นวัตวิถี
เดือนมกราคม พ.ศ. 2562 สันติได้มีส่วนร่วมในกิจกรรมนาวิกนาวีสัญจร และโครงการอำเภอเคลื่อนที่ เพื่อพัฒนาความสัมพันธ์อันดีระหว่างทหารกับชุมชน ส่วนในเดือนกุมภาพันธ์ เขาเป็นผู้มีส่วนร่วมในปฏิบัติการพบปะเยี่ยมเยียน มอบถุงยังชีพ, เตียงผู้ป่วย และก่อสร้างห้องน้ำ ให้แก่คนตาบอด และเดือนเดียวกันนี้ เขาเป็นหนึ่งในผู้มีส่วนร่วมของโครงการคัดเลือกนักฟุตบอลเยาวชนในจังหวัดนราธิวาสและจังหวัดใกล้เคียง เพื่อไปแข่งขันที่ประเทศเยอรมนี ด้วยความร่วมมือกับสโมสรฟุตบอลบาเยิร์นมิวนิก
สโมสรฟุตบอลบุรีรัมย์ ยูไนเต็ด ในฤดูกาล 2562

การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2562
นัดอุ่นเครื่องและกระชับมิตรก่อนเปิดฤดูกาล.
      ชนะ
      เสมอ
      แพ้
การแข่งขัน.
ไทยแลนด์แชมเปียนส์คัพ.
      ชนะ
      เสมอ
      แพ้
ไทยลีก.
นัด.
      ชนะ
      เสมอ
      แพ้
      โปรแกรมนัดต่อไป
ช้าง เอฟเอคัพ.
      ชนะ
      เสมอ
      แพ้
      โปรแกรมนัดต่อไป
โตโยต้า ลีกคัพ.
      ชนะ
      เสมอ
      แพ้
      โปรแกรมนัดต่อไป
เอเอฟซีแชมเปียนส์ลีก.
      ชนะ
      เสมอ
      แพ้
 "ณ วันที่ 26 ตุลาคม พ.ศ. 2562"
สถิติผู้เล่น.
ผู้ทำประตู.
      ย้ายออกจากสโมสรระหว่างฤดูกาล
 "ณ วันที่ แก้ไขล่าสุดเมื่อวันที่ 26 ตุลาคม พ.ศ. 2562"
คลีนชีตส์.
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
เยรี

คิม เย-ริม (เกิด 5 มีนาคม ค.ศ. 1999) ชื่อในการแสดงว่า เยรี เป็นแร็ปเปอร์ นักร้อง นักแสดงชาวเกาหลีใต้ รู้จักกันในฐานะสมาชิกเกิร์ลกรุป เรดเวลเวต สังกัดเอสเอ็มเอนเตอร์เทนเมนต์
ประวัติ.
คิม เย-ริม เกิดเมื่อวันที่ 5 มีนาคม ค.ศ. 1999 ที่โซล ประเทศเกาหลีใต้ เธอเป็นลูกสาวคนโตของบ้าน มีน้องสาว 3 คน ได้แก่ ยูริม เยอึน และแชอึน เธอจบการศึกษาจากโรงเรียนพหุศิลป์ฮันลิม ภาควิชาดนตรีประยุกต์ ในปี 2017 
อาชีพ.
เธอเข้ามาเป็นเด็กฝึกหัดในค่ายเอสเอ็มเอนเตอร์เทนเมนต์ ผ่านการคัดเลือก SM Saturday Open Audition หลังจากฝึกฝนมา 5 ปี เธอได้ขึ้นแสดงงาน SMTOWN Live World Tour IV ในฐานะทีมเอสเอ็มรุกกีส์ เมื่อวันที่ 15 สิงหาคม 2014 หลังจากนั้นเธอได้ปรากฏตัวในเอ็มวีเพลง "Happiness" ของเรดเวลเวต ก่อนจะเปิดตัวเป็นสมาชิกใหม่ของวงเรดเวลเวตเมื่อวันที่ 10 มีนาคม ค.ศ. 2015 และได้เปิดตัวในเพลง "Ice Cream Cake" โดยในตอนนั้นเธอมีอายุเพียง 16 ปี 
ผลงานเพลง.
"ดูบทความหลักที่: รายชื่อผลงานเพลงของเรดเวลเวต"
ผลงาน.
พิธีกร.
พิธีกรพิเศษ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รถถังครูเซเดอร์

รถถัง, ครุยเซอร์, เอ็มเค6 หรือ เอ15 ครูเซเดอร์ เป็นหนึ่งในรถถังครุยเซอร์(ลาดตระเวน)หลักของบริติชในช่วงต้นของสงครามโลกครั้งที่สอง จำนวนกว่า 5,000 คันได้ถูกผลิตขึ้นมาและพวกเขาเหล่านี้มีส่วนสำคัญต่อการได้รับชัยชนะของบริติซในช่วงการทัพแอฟริกาเหนือ รถถังครูเซเดอร์นั้นไม่ได้ถูกพบเห็นในการปฏิบัติการรบอื่นๆนอกเหนือจากแอฟริกา แต่ตัวรถถังนั้นได้ถูกนำมาดัดแปลงแก้ไขเพื่อสร้างให้เป็นการต่อต้านอากาศยาน การยิงสนับสนุน สังเกตการณ์ รถดันดิน และกู้เก็บยานพาหนะต่างๆ
รถถังรุ่นแรกอย่าง 'ครูเซเดอร์ 1' ได้เข้าประจำการในปี ค.ศ. 1941 และแม้ว่าจะคล่องตัว, มันเป็นยานพาหนะที่มีเกราะที่ค่อนข้างเบาและติดอาวุธได้น้อย ด้วยการปรับปรุงให้เกราะมีความหนาถึง 49 มม. ซึ่งได้แปรเปลี่ยนเป็น 'ครูเซเดอร์ 2' อาวุธหลักของ ครูเซเดอร์ มาร์ค 1 และ 2 คือปืนหลัก Ordnance QF 2 pounder (40มม.) แต่ครูเซเดอร์ 3 ได้ถูกติดตั้งด้วยปืนหลัก Ordnance QF 6 pounder (57มม.) ด้วยรถถังรุ่นนี้เป็นมากกว่าการแข่งขันสำหรับรถถังของเยอรมันอย่าง พันเซอร์ 3 และ พันเซอร์ 4 ที่ได้เผชิญหน้ากันในสนามรบ ในฐานะที่เป็นส่วนหนึ่งของกองพันยานเกราะที่หนึ่ง ครูเซเดอร์ได้รับการพิสูจน์ในความสำคัญครั้งนี้ในช่วงยุทธการที่เอล อาลาเมนครั้งที่สอง ที่ทูบลัก และในตูนีเซีย
ด้วยการที่ได้ถูกสงวนเอาไว้ในประจำการ เนื่องจากความล่าช้าพร้อมกับความเปลี่ยนแปลงในช่วงปลายปี ค.ศ. 1942 การขาดแคลนในการอัพเกรดอาวุธ รวมทั้งปัญหาความน่าเชื่อถือที่เพิ่มมากขึ้น เนื่องจากสภาพอากาศในทะเลทรายที่รุนแรงและการปรากฏตัวของรถถังหนัก ทีเกอร์-1 ในท่ามกลางกองทัพน้อยแอฟริกาของเยอรมัน ดังนั้นจึงเห็นได้ว่า รถถังครูเซเดอร์ได้ถูกแทนที่ด้วยรถถังเอ็ม3 แกรนต์ และรถถังขนาดกลาง เชอร์แมน ที่สหรัฐอเมริกาได้จัดหามาให้
กองทัพผสมรัฐว้า

กองทัพผสมรัฐว้า หรือ กองทัพสหรัฐว้า  หรือที่นิยมเรียกว่า กองกำลังว้าแดง เป็นกองกำลังติดอาวุธของพรรคผสมรัฐว้า ที่มีฐานที่มั่นอยู่ในบริเวณรัฐฉานตอนเหนือส่วนที่ใกล้ชิดมณฑลยูนนานของประเทศจีน และรัฐฉานตอนใต้ส่วนที่ใกล้ชิดจังหวัดแม่ฮ่องสอนของประเทศไทย
กองกำลังว้าแดงอยู่ภายใต้การนำของเป้าหยั่วเสียง (鮑有祥) ผู้นำคนที่สอง ซึ่งประกาศตนเป็นประธานเขตบริหารพิเศษแห่งรัฐว้า แม้ทางการพม่าไม่เคยยอมรับอำนาจของว้าแดงอย่างเป็นทางการ แต่ในหลายโอกาส กองทัพพม่าก็ให้การสนับสนุนว้าแดงให้รบกับกองกำลังชนกลุ่มน้อยอื่น เช่น กองทัพรัฐฉานใต้ของเจ้ายอดศึก 
ในปี 2556 สหรัฐอเมริกาจัดให้กองกำลังว้าแดงถูกจัดให้เป็นกลุ่มก่อการร้ายและกลุ่มที่เกี่ยวข้องกับยาเสพติด และต่อมาในปี 2558 ทางการสหรัฐถือว่าองค์กรของเหว่ย เซียะกัง และกองทัพผสมรัฐว้า เป็นเครือข่ายค้ายาเสพติดที่ใหญ่ที่สุดในเอเชียตะวันออกเฉียงใต้ ซึ่งค้าทั้งเฮโรอีนและยาบ้า
การวางกำลัง.
กองทัพผสมรัฐว้า (UWSA) มี "กองพล" จำนวน 5 กองพลที่ประจำการตามแนวชายแดนไทย–พม่า:
บนชายแดนจีน–พม่า มีกองกำลังประจำการอีกสาม "กองพล":
กองทัพผมสรัฐว้ามีกำลังพลประจำการ 30,000 นาย และมีกำลังเสริมอีก 10,000 นาย ถือเป็นกลุ่มที่ประกาศหยุดยิงที่ใหญ่ที่สุดกลุ่มหนึ่ง เงินเดือนรายเดือนอยู่ที่ 60 หยวน (7.5 ดอลลาร์สหรัฐ) เท่านั้น กองทัพผสมรัฐว้าปะทะกับกองทัพไทยในเดือนมีนาคม–พฤษภาคม พ.ศ. 2545
การจัดหาอาวุธ.
ตามรายงานของ "Jane's Intelligence Review" เมื่อเดือนเมษายน พ.ศ. 2551 จีนได้กลายเป็นแหล่งอาวุธหลักของกองทัพผสมรัฐว้า โดยแทนที่แหล่งอาวุธจากตลาดมืดแบบดั้งเดิมในเอเชียตะวันออกเฉียงใต้ เช่น ไทยและกัมพูชา การถ่ายโอนอาวุธไปยังกองทัพผสมรัฐว้าจากจีน จะดำเนินการจากระดับสูงสุดในปักกิ่ง
ในปี พ.ศ. 2544 Jane's รายงานว่ากองทัพผสมรัฐว้าได้จัดหาขีปนาวุธพื้นสู่อากาศ (SAM) HN-5N จากจีนเป็นส่วนหนึ่งของการสร้างพื้นที่ใกล้ชายแดนไทย ซึ่งมีรายงานว่ามีห้องปฏิบัติการสำหรับผลิตยาบ้า 40-50 แห่งที่ใช้ผลิตขีปนาวุธดังกล่าว ในเดือนพฤศจิกายน พ.ศ. 2557 Janes ยังรายงานอีกว่ากองทัพผสมรัฐว้าได้จัดหาขีปนาวุธพื้นสู่อากาศ FN-6 เพื่อมาแทนที่ HN-5N ที่ใช้งาน ซึ่งกองทัพสหรัฐว้าได้ปฏิเสธในทันที นอกจากนี้ยังเป็นคนกลางระหว่างผู้ผลิตอาวุธของจีนและกลุ่มกบฏอื่น ๆ ในพม่า ในปี พ.ศ. 2555 การสนับสนุนจากจีนเพิ่มขึ้นจนถึงจุดที่สามารถจัดหายานเกราะ เช่น ปืนจู่โจม PTL-02 ขนาด 6 × 6 ที่พบเห็นในปางคำ
เมื่อวันที่ 29 เมษายน พ.ศ. 2556 Jane's IHS รายงานว่าเฮลิคอปเตอร์ มิล เอ็มไอ-17 หลายลำซึ่งติดตั้งขีปนาวุธอากาศสู่อากาศ TY-90 ได้รับการส่งมอบให้กับกองทัพผมสรัฐว้าโดยจีน ข้อกล่าวหาดังกล่าวถูกปัดตกโดยจีน แหล่งข่าวทางทหารไทย แหล่งข่าวชาติพันธุ์อื่น ๆ ของพม่า และกองทัพผสมรัฐว้าเอง ในปี พ.ศ. 2558 IHS Jane's รายงานว่าสมาชิกกองทัพผมสรัฐว้าถูกถ่ายภาพขณะฝึกซ้อมกับปืนใหญ่วิถีโค้ง Type 96 ขนาด 122 มม. และ ATGM HJ-8 ของจีน
รายงานของ Jane ในเดือนธันวาคม พ.ศ. 2551 ระบุว่า UWSA ได้หันมาผลิตอาวุธเพื่อเสริมรายได้จากการค้าอาวุธและยาเสพติด และเริ่มสายการผลิตอาวุธขนาดเล็กสำหรับ AK-47
นโยบายการเกณฑ์ทหาร.
กองทัพผมสรัฐว้า (UWSA) กำหนดให้มีผู้ชายอย่างน้อย 1 คนในแต่ละครัวเรือนที่รับราชการในกองทัพผมสรัฐว้า หรือหน่วยงานของรัฐว้า #เปลี่ยนทาง ครอบครัวขนาดใหญ่ต้องจัดหาผู้ชาย 2 คนให้กับกองทัพหรือหน่วยงาน#เปลี่ยนทาง
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง ลดลงจาก 6 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองกาฬสินธุ์ อำเภอร่องคำ และอำเภอกมลาไสย (เฉพาะตำบลโคกสมบูรณ์ ตำบลโพนงาม ตำบลดงลิง และตำบลเจ้าท่า)
เขต 2.
เขตเลือกตั้งที่ 2 ประกอบด้วยอำเภอยางตลาด อำเภอฆ้องชัย และอำเภอกมลาไสย (เฉพาะตำบลหนองแปน ตำบลกมลาไสย ตำบลหลักเมือง และตำบลธัญญา)
เขต 3.
เขตเลือกตั้งที่ 3 ประกอบด้วยอำเภอห้วยเม็ก อำเภอหนองกุงศรี อำเภอท่าคันโท และอำเภอสหัสขันธ์
เขต 4.
เขตเลือกตั้งที่ 4 ประกอบด้วยอำเภอสามชัย อำเภอคำม่วง อำเภอสมเด็จ อำเภอนามน และอำเภอดอนจาน
เขต 5.
เขตเลือกตั้งที่ 5 ประกอบด้วยอำเภอกุฉินารายณ์ อำเภอเขาวง อำเภอนาคู และอำเภอห้วยผึ้ง
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองกำแพงเพชร (ยกเว้นตำบลสระแก้ว และตำบลไตรตรึงษ์)
ทั้งนี้ หลังจากที่ผู้ได้รับเลือกตั้ง นายไผ่ ลิกค์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง
เขต 2.
เขตเลือกตั้งที่ 2 ประกอบด้วยอำเภอโกสัมพีนคร อำเภอพรานกระต่าย อำเภอลานกระบือ อำเภอไทรงาม (เฉพาะตำบลมหาชัย ตำบลหนองคล้า ตำบลหนองทองและตำบลพานทอง) และอำเภอเมืองกำแพงเพชร (เฉพาะตำบลสระแก้ว)
เขต 3.
เขตเลือกตั้งที่ 3 ประกอบด้วยอำเภอคลองลาน อำเภอปางศิลาทอง อำเภอคลองขลุง และอำเภอเมืองกำแพงเพชร (เฉพาะตำบลไตรตรึงษ์)
เขต 4.
เขตเลือกตั้งที่ 4 ประกอบด้วยอำเภอขาณุวรลักษบุรี อำเภอบึงสามัคคี อำเภอทรายทองวัฒนาและอำเภอไทรงาม (เฉพาะตำบลหนองแม่แตง ตำบลหนองไม้กองและตำบลไทรงาม)
เสรีอนุรักษนิยม

เสรีอนุรักษนิยม  เป็นอุดมการณ์การเมืองที่ผสมผสานระหว่างนโยบายอนุรักษนิยม กับทัศนคติแบบเสรีนิยม โดยเฉพาะอย่างยิ่งบนหลักจริยธรรม และประเด็นสังคม หรือ การเมืองอนุรักษ์นิยมที่มีความเสถียรโดยอุดมการณ์เสรีนิยม หรือกล่าวโดยสรุปคือ อนุรักษ์นิยมในทางทฤษฎี และเสรีนิยมในทางปฏิบัติ
เสรีอนุรักษนิยม รวมถึงมุมมองของเสรีนิยมคลาสสิกขั้นต่ำ การแทรกแซงทางเศรษฐกิจ ตามปัจเจกชน ซึ่งนำไปสู่หลักเสรีทางตลาดและการสร้างความมั่นคง ปราศจากการแทรกแซงของรัฐบาล อย่างไรก็ตาม ปัจเจกชนไม่สามารถที่จะพึ่งพาตนเองบนความรับผิดชอบของหลักการพึ่งพาตนเองได้อย่างถี่ถ้วน เสรีอนุรักษนิยมเชื่อในเรื่องของรัฐเข้มแข็ง ซึ่งจำเป็นที่จะประกันไปสู่การรับรองทางกฎหมายและคำสั่ง และสถาบันทางสังคมที่ต้องการบำรุงความรู้สึกในหน้าที่และความรับผิดชอบของชาติ เสรีอนุรักษนิยมเป็นอุดมการณ์ทางการเมืองที่มีจุดยืนในการสนับสนุน เสรีภาพทางพลเมืองตามหลักสังคมอนุรักษ์นิยม ซึ่งอยู่เป็นสเปกตรัมของขวากลาง
แขวงบูกิตซาวัต

แขวงบูกิตซาวัต เป็นแขวงในเขตเบไลต์, ประเทศบรูไน แขวงนี้ตั้งอยู่ทางตะวันออกของเขตเบไลต์ มีพรมแดนติดกับแขวงเตลิไซ, แขวงอูกง และแขวงรัมไบของเขตตูตงทางทิศเหนือ, ตะวันออกเฉียงเหนือและตะวันออกตามลำดับ, แขวงซูกังทางทิศใต้, แขวงลาบีทางทิศตะวันตก และแขวงเหลียงทางทิศใต้และตะวันตกเฉียงเหนือ
แขวงกัวลาบาไล

แขวงกัวลาบาไล เป็นแขวง ในเขตเบอไลต์, ประเทศบรูไน มีจำนวนประชากรเพียง 31 คนในปี พ.ศ. 2559 มีพรมแดนติดกับแขวงเซอเรียทางทิศเหนือ, แขวงลาบีทางทิศตะวันออกและทิศใต้, รัฐซาราวักของประเทศมาเลเซียทางทิศตะวันตก และแขวงกัวลาเบอไลต์ทางทิศตะวันตกเฉียงเหนือ แขวงนี้ตั้งชื่อตามชื่อหมู่บ้านกัมปงกัวลาบาไล ซึ่งเป็นหนึ่งในหมู่บ้านที่อยู่บริเวณโดยรอบ
เบอกาซี

เบอกาซี  เป็นเมืองในจังหวัดชวาตะวันตก ประเทศอินโดนีเซีย ตั้งอยู่บนชายแดนตะวันออกของจาการ์ตา ทำหน้าที่เป็นเมืองท่องเที่ยวสำหรับจาการ์ตาแม้ว่าจะมีความโดนเด่นทางอุตสาหกรรม ด้วยประชากร 2.93 ล้านคนในพื้นที่ 210.49 ตารางกิโลเมตร (81.27 ตารางไมล์) เบอกาซีเป็นเมืองที่มีประชากรมากเป็นอันดับสามของประเทศอินโดนีเซีย แต่เนื่องจากเป็นส่วนหนึ่งของเมืองจาการ์ตา บันดุงจึงถือว่าเป็นเมืองที่ใหญ่เป็นอันดับสามของประเทศแทน
ดูไม

ดูไม (Jawi: دوماي‎, #เปลี่ยนทาง) เป็นเมืองหนึ่งในจังหวัดรีเยาบนเกาะสุมาตราของประเทศอินโดนีเซีย เมืองนี้มีพื้นที่ 2,039.35 กม.² และมีผู้อาศัย 316,668 คนในปี 2014 ดูไมเป็นศูนย์กลางการขนส่งและการค้าที่สำคัญทั้งในระดับภูมิภาคและระดับสากลโดยเฉพาะอย่างยิ่งในมาเลเซียเพราะมีน้ำมันจำนวนมาก
ตาลีไซ (จังหวัดเซบู)

ตาลีไซ  เป็นเมืองในจังหวัด#เปลี่ยนทาง ตามการสำมะโนประชากร ค.ศ. 2015 เมืองนี้มีประชากร คน.#เปลี่ยนทาง 
ชื่อของตาลีไซมาจากต้นมักตาลีไซซึ่งมีมากมายในเมืองนี้
ตำบลหนองโพธิ์ (อำเภอนาเชือก)

หนองโพธิ์ เป็นตำบลหนึ่งของอำเภอนาเชือก จังหวัดมหาสารคาม
ภูมิศาสตร์.
ที่ตั้งและอาณาเขต.
อยู่ห่างจากอำเภอนาเชือกไปทางทิศตะวันออก ประมาณ 9 กิโลเมตร มีอาณาเขตติดต่อกับตำบลต่าง ๆ ดังนี้
เนื้อที่.
มีพื้นที่ทั้งหมดประมาณ 52.14 ตารางกิโลเมตร หรือประมาณ 32,588 ไร่ โดยมีพื้นที่ใช้ในการเกษตรประมาณ 18,751 ไร่
ภูมิประเทศ.
พื้นที่ส่วนใหญ่ขององค์การบริหารส่วนตำบลหนองโพธิ์เป็นที่ลาดหรือที่ราบสูง ลักษณะของดินเป็นดินร่วนปนทรายใช้ปลูกข้าว – พืชผักสวนครัวและทำไร่ สภาพปัญหาดินไม่สามารถอุ้มน้ำได้นานการเกษตรต้องรอน้ำฝนตามฤดูกาล
เศรษฐกิจ.
ประชากรในเขตองค์การบริหารส่วนตำบลหนองโพธิ์ ส่วนใหญ่ประกอบอาชีพเกษตรกรรม โดยมีอาชีพรองคือ รับจ้าง ค้าขาย รับราชการ นอกจากนั้นยังประกอบอาชีพอุตสาหกรรมในครัวเรือน
หมู่บ้าน.
ตำบลหนองโพธิ์แบ่งการปกครองออกเป็น 11 หมู่บ้าน ดังนี้
แชโมน โดมัช

แชโมน มีกาลาเยวิช โดมัช (2 มกราคม ค.ศ. 1950 – 9 กุมภาพันธ์ ค.ศ. 2019) เป็นนักการเมืองประเทศเบลารุส และเป็นประธานแคว้นฆโรดนาใน ค.ศ. 1994 เคยเป็นผู้ท้าชิงประธานาธิบดี ในการเลือกตั้งประธานาธิบดี ค.ศ. 2001
รีวา เอพีซี

รถหุ้มเกราะลำเลียงพลล้อยางรีวา (อักษรย่อ: Reva APC) เป็นรถยานเกราะป้องกันทุ่นระเบิด ที่ได้รับการผลิตโดยบริษัทอินทิเกรเตดคอนวอยโปรเทคชัน ตัวถังรูปตัววีของยานพาหนะมีการป้องกันทุ่นระเบิดและระเบิดแสวงเครื่อง (IED) ยานพาหนะมีพื้นที่สำหรับผู้โดยสารอย่างน้อย 10 นาย มีช่องการยิงสิบช่อง สามารถใช้ปืนกลเบาสองกระบอกและครอบคลุม 360 องศาบนป้อมปืนตลับลูกปืนลูกกลิ้ง
ยานพาหนะนี้มักจะถูกสับสนกับแมมบา และอาร์จี-31
ประวัติการผลิต.
รุ่น.
รถหุ้มเกราะลำเลียงพลล้อยางรีวาขับเคลื่อน 4 ล้อ ใช้ในฐานะรถยนต์ขนาด 10 ที่นั่งซึ่งมีทั้งพลขับและผู้ช่วยพลขับ รถรุ่นนี้ได้รับการออกแบบในเดือนตุลาคม ค.ศ. 2004 บริษัทอินทิเกรเตดคอนวอยโปรเทคชันเป็นเจ้าของชุดข้อมูลพิมพ์เขียวของรีวาขับเคลื่อน 4 ล้อ
รุ่นอื่น ๆ ที่มีอยู่:
ดูเพิ่ม.
เอพีซีและไอเอฟวีล้อยางอื่น ๆ ที่พัฒนาขึ้นในแอฟริกาใต้
บักเลียว

บักเลียว  เป็นเมืองศูนย์กลางการปกครองของจังหวัดบักเลียว ตั้งอยู่ในภูมิภาคดินดอนสามเหลี่ยมปากแม่น้ำโขงของประเทศเวียดนาม มีประชากรประมาณ 156,110 คน เมื่อ ค.ศ. 2019 มีชื่อเก่าคือหวิญเหล่ย 
ประวัติศาสตร์.
ชื่อบักเลียวมีพื้นฐานมาจากการออกเสียงภาษาจีนของชื่อในภาษาเขมร (Pol Leav ពលលាវ ในภาษาเขมร) ในช่วงคริสต์ทศวรรษ 1950 พื้นที่นี้เป็นศูนย์กลางของลัทธิฮหว่าหาวของฮหวิ่ญ ฟู้ โส
ฤดูฝนเอเชียตะวันออก

ฤดูฝนเอเชียตะวันออก ซึ่งเรียกกันทั่วไปว่า ฝนลูกพลัม (; โรมาจิ: "tsuyu") เกิดจากหยาดน้ำฟ้าที่อยู่ในแนวปะทะคงที่ถาวรที่รู้จักกันในชื่อแนวปะทะเหมยหฺยวี่ ซึ่งเกิดขึ้นสองเดือนระหว่างปลายฤดูใบไม้ผลิจนถึงต้นฤดูร้อนในประเทศจีน ประเทศเกาหลี ประเทศญี่ปุ่น และประเทศรัสเซียแถบตะวันออก
นามดิ่ญ

นามดิ่ญ  เป็นเมืองในภูมิภาคดินดอนสามเหลี่ยมปากแม่น้ำแดงในตอนเหนือของประเทศเวียดนาม และเป็นเมืองศูนย์กลางการปกครองของจังหวัดนามดิ่ญ นามดิ่ญตั้งอยู่ห่างจากฮานอยเมืองหลวงของประเทศไปทางทิศใต้ 90 กิโลเมตร ระหว่างวันที่ 18–20 สิงหาคมของทุกปีมีงานเทศกาลจัดขึ้นที่เมืองนี้เรียกว่า โก๊จั่ก การเฉลิมฉลองครั้งนี้เพื่อเป็นเกียรติสำหรับนายพลเจิ่น ฮึง ด่าว วีรบุรุษชาติในศตวรรษที่ 13 ที่นำกองทหารเวียดนามไปสู่ชัยชนะเหนือชาวมองโกลที่มารุกราน
จังหวัดคือร์เชฮีร์

จังหวัดคือร์เชฮีร์  เป็นจังหวัดทางภาคกลางของตุรกี อยู่ในภูมิภาคอานาโตเลียกลาง และอยู่บนรอยเลื่อนอานาโตเลียเหนือซึ่งเป็นบริเวณที่เสี่ยงต่อการเกิดแผ่นดินไหว
หะล็อง

หะล็อง  เป็นเมืองหลักของจังหวัดกว๋างนิญ, เวียดนาม เมืองนี้สร้างขึ้นใน ค.ศ. 1993 เมื่อเมืองหลักเก่าห่อนกายถูกรวมเข้ากับบ๋ายจั๊ยซึ่งเป็นสถานที่ท่องเที่ยว ชื่อฮะล็องหมายถึงมังกรผู้ดำดิ่ง เมืองส่วนใหญ่ตั้งอยู่บนอ่าวหะล็อง ห่างจากกรุงฮานอยเมืองหลวงของประเทศไปทางทิศตะวันออกประมาณ 178 กม. มีประชากร 227,000 คนในปี 2013
แอนเจโล ซิคคาร์ดี

แอนเจโล ซิคคาร์ดี
แอนเจโล ซิคคาร์ดี (เกิดเมื่อวันที่ 1 พฤษภาคม ค.ศ. 1928 – เสียชีวิตเมื่อวันที่ 6 มกราคม ค.ศ. 2019) เป็นนักการเมืองชาวอิตาลี เคยดำรงตำแหน่งวุฒิสภาแห่งสาธารณรัฐอิตาลี ตั้งแต่ปี ค.ศ. 1972 จนถึงปี ค.ศ. 1983
ทัญฮว้า

ทัญฮว้า  เป็นเมืองหลักของจังหวัดทัญฮว้า, เวียดนาม เมืองนี้ตั้งอยู่ทางตะวันออกของแม่น้ำหมา ห่างจากกรุงฮานอยเมืองหลวงของประเทศไปทางใต้ 150 กิโลเมตร ทัญฮว้ากลายเป็นหนึ่งในเมืองที่มีประชากรมากที่สุดในชายฝั่งตอนกลางเหนือหลังจากการขยายในปี 2012 ซึ่งมีประชากรทั้งหมด 400,000 คน เมืองทัญฮว้าได้รับการยกระดับเป็นนครทัญฮว้าในปี 1994 และเป็นศูนย์กลางทางการเมือง เศรษฐกิจ วัฒนธรรม การศึกษา และความบันเทิงของจังหวัดทัญฮว้ามาเป็นเวลานาน
ปีเตอร์ แซนเดอร์ (นักแสดง)

ปีเตอร์ แซนเดอร์ (นักแสดง)
ปีเตอร์ แซนเดอร์ (9 กรกฎาคม ค.ศ. 1922 – 18 มกราคม ค.ศ. 2019) เกิดที่ประเทศเยอรมัน เป็นนักแสดงที่ประเทศอังกฤษ แซนเดอร์เกิดที่เบอร์ลิน แต่ได้อพยพไปยังประเทศอังกฤษ แซนเดอร์เสียชีวิตที่บ้านตนเอง เมื่อวันที่ 18 มกราคม ค.ศ. 2019
ดอบริช

ดอบริช  เป็นเมืองที่มีประชากรมากเป็นอันดับที่แปดในบัลแกเรีย ศูนย์กลางการบริหารของจังหวัดดอบริช และเป็นเมืองหลักของภูมิภาคดอบรูจาใต้ ตั้งอยู่ในภาคตะวันออกเฉียงเหนือของประเทศ 30 กม. ทางทิศตะวันตกของชายฝั่งทะเลดำของบัลแกเรีย ในเดือนมกราคม 2012 ดอบริชมีประชากร 90,375 คนอาศัยอยู่ในเขตเมือง เกษตรกรรมเป็นสาขาที่มีการพัฒนาทางเศรษฐกิจมากที่สุด
จังหวัดดอบริช

จังหวัดดอบริช  เป็นจังหวัดในภาคตะวันออกเฉียงเหนือของบัลแกเรีย เป็นส่วนหนึ่งของภูมิภาคดอบรูจาใต้ แบ่งเป็น 8 เขตเทศบาล ในการสำรวจสำมะโนประชากรปี 2011 มีประชากร 186,016 คน
จังหวัดกาโบรโว

จังหวัดกาโบรโว (Oblast Gabrovo) เป็นจังหวัดขนาดเล็กตั้งอยู่ที่ศูนย์กลางทางภูมิศาสตร์ของบัลแกเรีย ตั้งชื่อตามเมืองหลักกาโบรโว ในปี 2009 ประชากรทั้งหมดของจังหวัดคือ 130,001 คน
จังหวัดคัสโกโว

จังหวัดคัสโกโว (- "Oblast Haskovo") เป็นจังหวัดในภาคใต้ของบัลแกเรีย มีอาณาเขตติดต่อกับกับกรีซและตุรกีทางตะวันออกเฉียงใต้ ประกอบด้วยส่วนต่าง ๆ ของหุบเขาเทรซตามแนวแม่น้ำมาริตซา ตั้งชื่อตามเมืองหลักคัสโกโว จังหวัดนี้มีพื้นที่ 5,533.3 ตารางกิโลเมตร แบ่งออกเป็น 11 เทศบาลที่มีประชากรทั้งหมด ณ เดือนธันวาคม 2009 คือ 256,408 คน
จังหวัดเกอร์จาลี

จังหวัดเกอร์จาลี  เป็นจังหวัดทางตอนใต้ของบัลแกเรียและมีอาณาเขตติดกับกรีซ มีหน่วยภูมิภาคซันซี, โรโดปี และเอฟรอสของกรีซอยู่ทางใต้และตะวันออก มีพื้นที่ 3209.1 ตารางกิโลเมตร เมืองหลักคือเกอร์จาลี
จังหวัดเนฟเชฮีร์

จังหวัดเนฟเชฮีร์  เป็นจังหวัดทางภาคกลางของตุรกี มีเมืองหลักคือเนฟเชฮีร์ มีพรมแดนทางทิศตะวันตกเฉียงเหนือติดต่อกับจังหวัดกึร์เชฮีร์ ทิศตะวันตกเฉียงใต้ติดต่อกับจังหวัดอักซาไร ทิศใต้ติดต่อกับจังหวัดนีเด ทิศตะวันออกเฉียงใต้ติดต่อกับจังหวัดไกเซรี และทิศตะวันออกเฉียงเหนือติดต่อกับจังหวัดยอซกัต
จังหวัดนี้ยังเป็นที่ตั้งของแคปพาโดเชีย ซึ่งเป็นแหล่งท่องเที่ยวที่สำคัญในประเทศตุรกี และเมืองเกอเรเมซึ่งเป็นมรดกโลกยูเนสโกอีกด้วย
อุทยานแห่งชาติมัฟรอวอ

อุทยานแห่งชาติมัฟรอวอ  เป็นอุทยานแห่งชาติที่ใหญ่ที่สุดในสามที่ของนอร์ทมาซิโดเนีย ก่อตั้งขึ้นใน ค.ศ. 1949 และตั้งอยู่ทางตะวันตกของประเทศในภูเขาบริสตราที่ตั้งอยู่ทางทิศใต้ของภูเขากอรัป
อุทยานแห่งชาติทะเลสาบและภูมิภาคนี้ได้รับการตั้งชื่อตามหมู่บ้านมัฟรอวอ
จังหวัดออร์ดู

จังหวัดออร์ดู  เป็นจังหวัดของประเทศตุรกี ตั้งอยู่บริเวณชายฝั่งทะเลดำ มีพรมแดนทางทิศตะวันตกเฉียงเหนือติดต่อกับจังหวัดซัมซุน ทิศตะวันตกเฉียงใต้ติดต่อกับจังหวัดโตกัต ทิศใต้ติดต่อกับจังหวัดซีวัส และทิศตะวันออกติดต่อกับจังหวัดกิเรซุน
จังหวัดออสมานีแย

จังหวัดออสมานีแย  เป็นจังหวัดทางตอนใต้ของตุรกี
ในอดีตพื้นที่จังหวัดออสมานีแยเคยเป็นส่วนหนึ่งของจังหวัดอาดานา ซึ่งแยกออกมาเป็นจังหวัดเมื่อปี ค.ศ. 1996
จังหวัดรีแซ

จังหวัดรีแซ  เป็นจังหวัดทางภาคตะวันออกเฉียงเหนือของตุรกี ตั้งอยู่บริเวณชายฝั่งด้านตะวันออกของทะเลดำระหว่างจังหวัดทรับซอนจนถึงจังหวัดอาร์ตวิน
จังหวัดซีอีร์ท

จังหวัดซีอีร์ท (,) เป็นจังหวัดทางภาคตะวันออกเฉียงใต้ของตุรกี มีพรมแดนทางทิศเหนือติดต่อกับจังหวัดบิตลิส ทิศตะวันตกติดต่อกับจังหวัดบัตมัน ทิศตะวันตกเฉียงใต้ติดต่อกับจังหวัดมาร์ดิน ทิศใต้ติดต่อกับจังหวัดชืร์นัก และทิศตะวันออกติดต่อกับจังหวัดวาน มีพื้นที่รวม 5,406 ตารางกิโลเมตร
จังหวัดซีวัส

จังหวัดซีวัส  เป็นจังหวัดที่มีดินแดนมากที่สุดเป็นอันดับ 2 ของตุรกี มีพรมแดนทางทิศตะวันตกติดต่อกับจังหวัดยอซกัต ทิศตะวันตกเฉียงใต้ติดต่อกับจังหวัดไกเซรี ทิศใต้ติดต่อกับจังหวัดกาห์รามันมารัช ทิศตะวันออกเฉียงใต้ติดต่อกับจังหวัดมาลาตยา ทิศตะวันออกติดต่อกับจังหวัดเอร์ซินจัน ทิศตะวันออกเฉียงเหนือติดต่อกับจังหวัดกิเรซุน และทิศเหนือติดต่อกับจังหวัดออร์ดู มีเมืองหลักคือซีวัส มีพื้นที่รวม 28,488 ตารางกิโลเมตร
พื้นที่ส่วนใหญ่ของจังหวัดซีวัสมีภูมิอากาศเหมือนกับในภูมิภาคอานาโตเลียกลาง โดยในฤดูร้อนจะร้อนและแห้งแล้ง และในฤดูหนาวจะหนาวและมีหิมะตกมาก
ฟีลิปป์ ออคเตียบร์สกี

ฟีลิปป์ เซียร์เกเยวิช ออคเตียบร์สกี (นามสกุลจริง: อีวานอฟ - Иванов) เป็นผู้บัญชาการกองทัพเรือโซเวียต เขาเริ่มทำงานให้กองเรือบอลติกในเดือนพฤศจิกายน 1917 ตั้งแต่ปี 1925–27 เขาศึกษาที่วิทยาลัยทหารเรือในเลนินกราด ในฐานะพลเรือโท เขาได้รับคำสั่งจากกองเรือทะเลดำ ในเดือนมีนาคม 1939 และมุ่งหน้าในการกระทำในช่วงการล้อมที่เซวัสโตปอลและ โอเดสซา หลังจากสงคราม เขาเป็นรองผู้บัญชาการทหารเริอสูงสุด และผู้บัญชาการศูนย์ทดสอบของกองทัพเรือทั้งหมด และตั้งแต่ปี 1957 ถึง 1960 ออคเตียบร์สกีได้เป็นผู้อำนวยการโรงเรียนนายทหารเรือระดับสูงนาฮีมอฟในเซวัสโตปอล
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 10 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตการเลือกตั้งที่ 1 ประกอบด้วยอำเภอเมืองขอนแก่น (เฉพาะตำบลในเมือง ตำบลเมืองเก่า และตำบลบ้านเป็ด)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายฐิตินันท์ แสงนาค ได้ย้ายเข้าสังกัดพรรคภูมิใจไทยเมื่อวันที่ 25 กุมภาพันธ์ พ.ศ. 2563
เขต 2.
เขตการเลือกตั้งที่ 2 ประกอบด้วยอำเภอซำสูง และอำเภอเมืองขอนแก่น (เฉพาะตำบลโคกสี ตำบลบึงเนียม ตำบลพระลับ ตำบลดอนหัน ตำบลท่าพระ ตำบลดอนช้าง ตำบลบ้านหว้า ตำบลบ้านทุ่ม ตำบลแดงใหญ่ ตำบลศิลา และตำบลหนองตูม)
ทั้งนี้ หลังจากที่ผู้ได้รับเลือกตั้ง นายวัฒนา ช่างเหลา ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคภูมิใจไทยในเวลาต่อมา
เขต 3.
เขตการเลือกตั้งที่ 3 ประกอบด้วยอำเภอกระนวน และอำเภอน้ำพอง
เขต 4.
เขตการเลือกตั้งที่ 4 ประกอบด้วยอำเภอเขาสวนกวาง อำเภออุบลรัตน์ อำเภอบ้านฝาง และอำเภอเมืองขอนแก่น (เฉพาะตำบลสาวะถี ตำบลบ้านค้อ ตำบลสำราญ และตำบลโนนท่อน)
เขต 5.
เขตการเลือกตั้งที่ 5 ประกอบด้วยอำเภอภูเวียง อำเภอหนองนาคำ อำเภอเวียงเก่า และอำเภอสีชมพู (ยกเว้นตำบลนาจาน ตำบลซำยาง ตำบลภูห่าน และตำบลหนองแดง)
เขต 6.
เขตการเลือกตั้งที่ 6 ประกอบด้วยอำเภอภูผาม่าน อำเภอชุมแพ และอำเภอสีชมพู (เฉพาะตำบลนาจาน ตำบลซำยาง ตำบลภูห่าน และตำบลหนองแดง)
เขต 7.
เขตการเลือกตั้งที่ 7 ประกอบด้วยอำเภอหนองเรือ และอำเภอมัญจาคีรี
เขต 8.
เขตการเลือกตั้งที่ 8 ประกอบด้วยอำเภอโคกโพธิ์ไชย อำเภอแวงใหญ่ อำเภอแวงน้อย และอำเภอพล
เขต 9.
เขตการเลือกตั้งที่ 9 ประกอบด้วยอำเภอชนบท อำเภอโนนศิลา อำเภอหนองสองห้อง และอำเภอเปือยน้อย
เขต 10.
เขตการเลือกตั้งที่ 10 ประกอบด้วยอำเภอบ้านไผ่ อำเภอบ้านแฮด และอำเภอพระยืน
ดอบรูจาใต้

ดอบรูจาใต้ ("Yuzhna Dobrudzha" หรือ Добруджа, "Dobrudzha") เป็นภูมิภาคที่ตั้งอยู่ทางตะวันออกเฉียงเหนือของบัลแกเรีย เมืองหลักในภูมิภาคนี้ ได้แก่ดอบริชและซีลิสตรา 
ดอบรูจาใต้มีพื้นที่ 7,565 ตารางกิโลเมตร และประชากร 358,000 คน
แม่น้ำเกอเริช

แม่น้ำเกอเริช  หรือ แม่น้ำกริช  เป็นแม่น้ำในฮังการีตะวันออกและโรมาเนียตะวันตก มีความยาว 128.6 กม. (79.9 ไมล์) เริ่มจากจุดบรรจบของแม่น้ำสองสาย คือ แม่น้ำแฟเฮร์-เกอเริช (แม่น้ำกรีชุลอัลบ์) และแม่น้ำแฟแกแต-เกอเริช (แม่น้ำกรีชุลเนกรู) ไหลออกสู่แม่น้ำติซอ พื้นที่ลุ่มน้ำของแม่น้ำนี้คือ 27,537 ตารางกิโลเมตร (10,632 ตารางไมล์) แม่น้ำเกอเริชมีแม่น้ำที่เป็นต้นน้ำอยู่สามสาย ได้แก่ แม่น้ำเฟเฮร์-เกอเริช แม่น้ำแฟแกแต-เกอเริช และแม่น้ำแชแบ็ช-เกอเริช (แม่น้ำกรีชุลเรเปเด) ทั้งหมดกำเนิดในเขตภูเขาอาปูเซน ที่ตั้งของอุทยานแห่งชาติอาปูเซนในเขตทรานซิลเวเนีย ประเทศโรมาเนีย
สถานที่ที่แม่น้ำแฟเฮร์-เกอเริชและแม่น้ำแฟแกแต-เกอเริชมาบรรจบกัน อยู่ใกล้กับเมืองจูลอ เทศมณฑลเบเกช ประเทศฮังการี สายน้ำที่ไหลมาจากเมืองจูลอ เรียกกันว่า แม่น้ำแก็ตเติช-เกอเริช (แปลว่า "เกอเริชคู่" ในภาษาฮังการี) และสถานที่แม่น้ำแชแบ็ช-เกอเริชมาบรรจบกันอยู่ใกล้เมืองโจมอแอ็นเดริด ห่างจากจุดที่แม่น้ำสองสายแรกบรรจบกันออกไป 37.7 กม. ใต้ลงไปจากจุดที่แม่น้ำสามสายมารวมกัน เรียกกันว่า แม่น้ำฮาร์ม็อช-เกอเริช (แปลว่า "เกอเริชสาม" ในภาษาฮังการี) แม่น้ำเกอเริชไหลรวมเข้ากับแม่น้ำติซอ หนึ่งในแม่น้ำสายหลักของประเทศฮังการี ใกล้กับเมืองโชงกราด เทศมณฑลโชงกราด-ชอนาด ประเทศฮังการี
วาซิล เลฟสกี

วาซิล เลฟสกี (เดิมสะกด Василъ Лѣвскій; 18 กรกฎาคม ค.ศ. 1837 – 18 กุมภาพันธ์ ค.ศ. 1873) เป็นนักปฏิวัติชาวบัลแกเรียซึ่งถูกยกย่องให้เป็นวีรบุรุษแห่งชาติของบัลแกเรีย เลฟสกียึดถือแนวคิดและการเคลื่อนไหวปฏิวัติเพื่อปลดปล่อยบัลแกเรียจากการปกครองของออตโตมัน เลฟสกีก่อตั้งองค์การปฏิวัติภายในและได้พยายามปลุกระดมให้มีการลุกฮือขึ้นทั่วประเทศผ่านเครือข่ายคณะกรรมการระดับภูมิภาคลับ
ทฤษฎีและแนวคิดปฏิวัติ.
ในช่วงปลายคริสต์ทศวรรษ 1860 เลฟสกีพัฒนาทฤษฎีปฏิวัติที่มองขบวนการปลดปล่อยบัลแกเรียว่าเป็นอาวุธจลาจลของบัลแกเรียในจักรวรรดิออตโตมัน โดยการจลาจลจะต้องมีการเตรียมการควบคุมและประสานงานภายในโดยองค์การปฏิวัติกลาง ซึ่งจะรวมถึงคณะกรรมการการปฏิวัติท้องถิ่นในทุกภาคส่วนของบัลแกเรียและดำเนินงานโดยปราศจากการแทรกแซงของต่างประเทศ ทฤษฏีของเลฟสกีเป็นผลมาจากความล้มเหลวที่เกิดขึ้นซ้ำซากในการนำแนวคิดของรารอฟสกีไปใช้อย่างมีประสิทธิภาพ เช่น การใช้อาวุธเหมือนต่างประเทศ (чети, "cheti") เพื่อกระตุ้นการปฏิวัติทั่วไป ความคิดของเลฟสกีเกี่ยวกับการปฏิวัติอิสระทั้งหมดไม่ได้รับความเห็นชอบจากประชาชนทั้งหมดเช่นกัน ที่จริงแล้วเขาเป็นเพียงนักปฏิวัติชาวบัลแกเรียที่โดดเด่นเพียงคนเดียวที่สนับสนุนการปฏิวัตินี้
เลฟสกีได้วางแผนให้บัลแกเรียเป็นสาธารณรัฐแบบประชาธิปไตย และบางครั้งก็พบจุดร่วมกับ"ประกาศสิทธิมนุษยชนและพลเมือง"ของฝรั่งเศส และยังสะท้อนให้เห็นถึงแนวคิดเสรีนิยมของการปฏิวัติฝรั่งเศสและสังคมตะวันตกร่วมสมัย โดยกล่าวว่า "เราจะเป็นอิสระในเสรีภาพอย่างสมบูรณ์ในดินแดนที่ชาวบัลแกเรียอาศัยอยู่ ได้แก่ บัลแกเรีย เทรซ และมาซิโดเนีย ผู้คนที่มีเชื้อสายใดก็ตามที่อาศัยอยู่ในสวรรค์ของเราแห่งนี้ พวกเขาจะมีสิทธิเท่าเทียมกับชาวบัลแกเรียในทุกด้าน เราจะมีธงที่แสดงถึงความเป็นสาธารณรัฐที่บริสุทธิ์และศักดิ์สิทธิ์ ถึงเวลาแล้วที่จะกระทำเพื่อให้บรรลุสิ่งที่พี่น้องชาวฝรั่งเศสของเราแสวงหา..." นอกจากนี้เลฟสกียังกล่าวว่าทุกศาสนาในบัลแกเรียที่มีเสรีภาพจะต้องได้รับการอุปถัมภ์อย่างเท่าเทียมกัน
เลฟสกีเตรียมพร้อมที่จะเสียสละชีวิตของเขาเพื่อการปฏิวัติบัลแกเรีย โดยกล่าวว่า "ถ้าข้าชนะ ข้าจะชนะให้กับทุกคน แต่ถ้าข้าแพ้ ข้าก็จะแพ้ให้กับตัวข้าเองคนเดียวเท่านั้น" นอกจากนี้เขายังสนับสนุนให้มีการใช้จ่ายภายในภาครัฐอย่างโปร่งใสและจะไม่ยอมให้มีการทุจริตเกิดขึ้นโดยเด็ดขาด
จังหวัดซิตตเว

ซิตตเว  เป็นจังหวัดหนึ่งของรัฐยะไข่ทางภาคตะวันตกของประเทศพม่า เมืองศูนย์กลางของจังหวัดคือ ซิตตเว
เขตการปกครอง.
จังหวัดซิตตเวประกอบด้วยอำเภอดังต่อไปนี้
จังหวัดซิตตเวเคยมีอำเภอซึ่งปัจจุบันแยกไปเป็นจังหวัดมเยาะอู้ ดังต่อไปนี้
เจ้าชายรอแบร์ เคานต์แห่งลามาร์เค

เจ้าชายรอแบร์ เคานต์แห่งลามาร์เค  ประสูติเมื่อวันที่ 6 กันยายน 2519 ณ เอดินบะระ ประเทศสกอตแลนด์ เป็นพระโอรสพระองค์ใหญ่ใน เจ้าชายตีโบ เคานต์แห่งลามาร์เค และ มารีออน เมอร์เซเดส กอร์ดอน-ออร์ โดยเป็นพระนัดดาใน เจ้าชายอ็องรี เคานต์แห่งปารีส (2451-2542) โดยทรงเป็นพระญาติชั้นที่ 1 ใน เจ้าชายจีนส์ เคานต์แห่งปารีส พระประมุขแห่งราชวงศ์ออร์เลอ็อง พระองค์ปัจจุบัน โดยพระองค์มีพระมารดา พระมารดาทูลหัวคือ พอล เดอ พานอสส และ เจ้าหญิงโกลดแห่งออร์เลอ็อง พระปิตุจฉา ปัจจุบันพระองค์มิได้เสกสมรส
กีฬาทางอากาศในกีฬาแห่งชาติ ครั้งที่ 46

กีฬาทางอากาศในกีฬาแห่งชาติ ครั้งที่ 46 เริ่มขึ้นเมื่อวันที่ 19–28 พฤศจิกายน พ.ศ. 2561 ณ ฝูงบิน 416 มีรายการชิงเหรียญทั้งหมด 25 รายการ ประกอบไปด้วยเหรียญทอง 36 เหรียญ, เหรียญเงิน 46 เหรียญ และเหรียญทองแดง 46 เหรียญ รวมเหรียญทั้งหมด 180 เหรียญ พร้อมกับเกียรติบัตรจำนวน 180 ใบ มีนักกีฬาและเจ้าหน้าที่รวม 136 คน
      เชียงราย (เจ้าภาพ)
เจ้าชายตีโบ เคานต์แห่งลามาร์เค

เจ้าชายตีโบ เคานต์แห่งลามาร์เค  ประสูติเมื่อวันที่ 20 มกราคม 2491 ณ ซิงตรา ประเทศโปรตุเกส เป็นพระโอรสพระองค์สุดท้องใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา เป็นพระอนุชาใน เจ้าชายอ็องรี เคานต์แห่งปารีส และพระปิตุลา(อาชาย) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง พระองค์ทรงมีพระราชบิดาและพระราชมารดาทูลหัวคือ พระเจ้าอุมแบร์โตที่ 2 และ อะเมลีแห่งออร์เลอ็อง สมเด็จพระราชินีแห่งอิตาลี พระองค์มีพระอิสริยยศเป็น เคานต์แห่งลามาร์เค ซึ่งเป็นชื่อดินแดนส่วนหนึ่งของ French Crown ตั้งแต่ปี 2193 
เสกสมรส.
พระองค์ทรงเสกสมรสกับ มารีออน เมอร์เซเดส กอร์ดอน-ออร์ เมื่อวันที่ 23 กันยายน 2515 มีพระโอรส 2 พระองค์คือ
ศาสนาซิกข์ในประเทศไทย

ศาสนาซิกข์ เป็นหนึ่งในห้าศาสนาที่ได้รับการรับรองโดยกรมการศาสนาของประเทศไทย ในปัจจุบันมีศาสนิกชนประมาณ 70,000 คน ถือว่าเป็นศาสนาส่วนน้อยในไทย เชื่อกันว่าศาสนาซิกข์เข้ามาในประเทศไทยครั้งแรกกับพ่อค้าชาวอินเดียในปลายคริสต์ศตวรรศที่ 19 ปัจจุบันมีโบสถ์ซิกข์ (คุรุทวารา) ทั้งหมดราว 20 แห่งในประเทศไทย โดยมีคุรุทวาราหลักอยู่ที่สมาคมศรีคุรุสิงห์สภา กรุงเทพมหานคร
ปัจจุบันมีนายปินเดอร์ปาลซิงห์ มาดาน เป็นผู้นำศาสนาซิกข์ นายกสมาคมศรีคุรุสิงห์สภา สถาบันศาสนาซิกข์แห่งประเทศไทย
ประวัติ.
กิรปาราม มะดาน (Kirparam Madan) เป็นพ่อค้าชาวอินเดียหนึ่งในกลุ่มชาวซิกข์กลุ่มแรกที่เดินทางมาถึงประเทศไทยในปี 1884 กุระปารามเป็น "เสหัชธารี" (Sehajdhari; ศาสนิกชนชาวซิกข์ที่พึ่งเปลี่ยนมานับถือศาสนาซิกข์) จากหมู่บ้านพเทวาล (Bhadewal) ในเขต Sialkot ประเทศปากีสถานในปัจจุบัน เขาเดินทางมายังสยามพร้อมกับญาติพี่น้องตระกูลมะดาน คือ นารุลา และ เชาวลา ตระกูลมะดานถือเป็นชาวอินเดียโพ้นทะเลกลุ่มแรก ๆ ในประเทศไทย
ในปี 1911 เริ่มมีครอบครัวซิกข์มาตั้งรกรากในสยามมากขึ้นโดยมีบางกอกเป็นศูนย์กลาง อย่างไรก็ตามไม่มีศาสนสถาน (คุรุทวารา) สร้างขึ้นในสยามเลย การประกอบพิธีกรรมทางศาสนาจึงหมุนเวียนไปในบ้านของศาสนิกชนในเครือข่าย ทุก ๆ วันอาทิตย์และวันคุระปุรับ (Gurpurab) คุรุทวาราแห่งแรกสร้างขึ้นในปี 1912 ในอาคารไม้ทั้งหลังในย่านบ้านหม้อ ก่อนในปี 1913 จะย้ายไปยังอาคารไม้หลังใหญ่กว่าเดิมที่เช่าในระยะยาวบนหัวมุมพาหุรัด ถนนจักรเพชร หลังตกแต่งและปรับปรุงจนพร้อมแล้วก็ได้อัญเชิญคุรุกรันถสาหิบมาประดิษฐาน
อาคารได้รับการต่อเติมและขยายใหญ่ในปี 1979 วางศิลาฤกษ์โดยปัญจเปียร์ (Panj Piare; บุคคลอันเป็นที่รักยิ่งทั้งห้า) และสร้างเสร็จในปี 1981
ไดแอนน์ ดัชเชสแห่งเวือร์ทเทิมแบร์ค

ไดแอนน์ ดัชเชสแห่งเวือร์ทเทิมแบร์ค  (เดิม:เจ้าหญิงดิอานน์แห่งออร์เลอ็อง) ประสูติเมื่อวันที่ 24 มีนาคม ค.ศ. 1940 ณ เปโทรโปลิส ประเทศบราซิล เป็นพระบุตรลำดับที่ 6 และพระธิดาลำดับที่ 4 ใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา เป็นพระขนิษฐาใน เจ้าชายอ็องรี เคานต์แห่งปารีส และพระปิตุจฉา(อาหญิง) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง พระองค์เจริญพระชันษาก็ได้เสกสมรสกับ คาร์ล ดยุกแห่งเวือร์ทเทิมแบร์ค เมื่อวันที่ 21 กรกฎาคม ค.ศ. 1960 รับพระราชทานพระอิสริยยศเป็น ไดแอนน์ ดัชเชสแห่งเวือร์ทเทิมแบร์ค พระชายา มีพระบุตรดังนี้
สมเด็จพระราชาธิบดีฆวน การ์โลสที่ 1 แห่งสเปน ทรงรับ ดัชเชสฟลอร์ พระธิดาพระองค์สุดท้องของพระองค์นั้น ทรงรับเป็นพระราชบิดาทูลหัว
แม่น้ำกรีชุลอัลบ์

แม่น้ำกรีชุลอัลบ์  หรือ แฟเฮร์-เกอเริช  เป็นแม่น้ำในภาคตะวันตกของโรมาเนียในภูมิภาคประวัติศาสตร์ทรานซิลเวเนีย และตะวันออกเฉียงใต้ของฮังการี (เทศมณฑลเบเกช) แหล่งที่มาคือทิวเขาอาปูเซน ข้ามพรมแดนของฮังการี แม่น้ำแฟเฮร์-เกอเริชจะรวมกับแฟแคแต-เกอเริช ไม่กี่กิโลเมตรทางเหนือจากกยูลอกลายเป็นแม่น้ำเกอเริช ซึ่งไหลลงสู่แม่น้ำดานูบ ลำน้ำในส่วนประเทศโรมาเนียมีความยาว 234 กม. (145 ไมล์) และลุ่มน้ำมีขนาด 4,240 ตารางกิโลเมตร (1,640 ตารางไมล์)
กรพัฒน์ นารีจันทร์

กรพัฒน์ นารีจันทร์ (เกิด 7 ตุลาคม 2540) เป็นนักฟุตบอลอาชีพชาวไทยและนักฟุตบอลทีมชาติไทย เล่นในตำแหน่งผู้รักษาประตู เขาเริ่มต้นจากนักกีฬาฟุตบอลโรงเรียนสารวิทยา ก่อนเริ่มต้นเส้นทางอาชีพกับ บีจี เอฟซี ชุดบี ปัจจุบันเล่นให้กับสโมสรบุรีรัมย์ ยูไนเต็ด ในไทยลีก
เอ็ม7 พรีสท

105 มม. ฮาววิตเซอร์ มอเตอร์ แครีท เอ็ม7 เป็นยานพาหนะปืนใหญ่อัตตาจรของอเมริกาที่ถูกผลิตขึ้นในช่วงสงครามโลกครั้งที่สอง ได้รับการตั้งชื่อในประจำการอย่างเป็นทางการว่า 105 มม. ปืนอัตตาจร, พรีสท โดยกองทัพบริติซ เนื่องจากวงแหวนที่ตั้งของปืนกลจะดูเหมือนคล้ายแท่นเทศน์ของมุขนายก และตามมาด้วยจากรุ่นบิชอปและปืนอัตตาจร ดีลคอน ในยุคสมัยเดียวกัน
ทรีซัม

ในเพศสภาพของมนุษย์ ทรีซัมเป็นกิจกรรมทางเพศที่เกี่ยวกับบุคคลสามในเวลาเดียวกัน ทรีซัมยังสามารถอ้างอิงถึงรักสามเส้า ความสัมพันธ์โรแมนติกสามคน แม้ว่าทรีซัมส่วนใหญ่จะถูกนำไปใช้โดยทั่วไปในกิจกรรมทางเพศแบบลำลอง(ไม่ได้สมรส) ซึ่งเกี่ยวข้องกับกิจกรรมทางเพศในหมู่ผู้เข้าร่วมสามคน ทรีซัมส่วนมากอาจพบได้ในความสัมพันธ์ภายในประเทศระยะยาว เช่น การมีคนรักหลายคน(polyamory) หรือ สามคนในครัวเรือน(ménage à trois)
ทรีซัมเป็นรูปแบบของเพศสัมพันธ์หมู่ แต่เกี่ยวข้องได้แค่เพียงสามคน  มันอาจจะเกิดขึ้นบ่อยครั้งในสถานการณ์ส่วนตัว เช่น กิจกรรมทางเพศที่เกิดขึ้นเองในท่ามกลางเพื่อนสามคนหรือจัดขึ้นในชุมชนของผู้ที่นิยมในการสลับคู่เดียวกันเอง หรือวางแผนเพื่อให้เป็นประสบการณ์เพียงครั้งเดียวเท่านั้น และไม่ค่อยที่จะมีการตั้งชื่ออะไรเลย เช่น ออร์กี หรือ ปาร์ตี้เซ็กส์อื่นๆ ในบรรดาคู่รักที่สลับคู่กัน หนึ่งในสองผู้เข้าร่วมมักจะเป็นแรงผลักดันและอีกคู่จะสนับสนุนที่เพิ่มมากขึ้นจากการเข้าร่วมในปาร์ตี้เซ็กส์ บางคู่จะใช้ทรีซัมในการพัฒนารักสามเส้า (ménage à trois)
ทรีซัมเป็นองค์ประกอบทั่วไปของการจินตนาการทางเพศ(sexual fantasy) เป็นเรื่องปกติที่ปรากฏในสื่อลามก แต่ไม่ค่อยพบบ่อยในภาพยนตร์กระแสหลัก
เส้นเมริเดียนที่ 31 องศาตะวันออก

เส้นเมริเดียนที่ 31 องศาตะวันออกของกรีนิช คือ เส้นลองจิจูดที่ลากจากขั้วโลกเหนือ ผ่านมหาสมุทรอาร์กติก, ทวีปยุโรป, ประเทศตุรกี, ทวีปแอฟริกา, มหาสมุทรอินเดีย,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 31 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 149 องศาตะวันตก 
จากขั้วโลกสู่ขั้วโลก.
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 31 องศาตะวันออกลากผ่านพื้นที่ดังนี้: 
* เส้นเมริเดียนที่ 30 องศาตะวันออก
*เส้นเมริเดียนที่ 32 องศาตะวันออก
เส้นเมริเดียนที่ 32 องศาตะวันออก

เส้นเมริเดียนที่ 32 องศาตะวันออกของกรีนิช คือ เส้นลองจิจูดที่ลากจากขั้วโลกเหนือ ผ่านมหาสมุทรอาร์กติก, ทวีปยุโรป, ประเทศตุรกี, ทวีปแอฟริกา, มหาสมุทรอินเดีย,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 32 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 148 องศาตะวันตก
จากขั้วโลกสู่ขั้วโลก.
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 32 องศาตะวันออกลากผ่านพื้นที่ดังนี้: 
* เส้นเมริเดียนที่ 31 องศาตะวันออก
* เส้นเมริเดียนที่ 33 องศาตะวันออก
เส้นเมริเดียนที่ 33 องศาตะวันออก

เส้นเมริเดียนที่ 33 องศาตะวันออกของกรีนิช คือ เส้นลองจิจูดที่ลากจากขั้วโลกเหนือ ผ่านมหาสมุทรอาร์กติก, ทวีปยุโรป, ประเทศตุรกี, ทวีปแอฟริกา, มหาสมุทรอินเดีย,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 33 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 147 องศาตะวันตก
จากขั้วโลกสู่ขั้วโลก.
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 33 องศาตะวันออกลากผ่านพื้นที่ดังนี้: 
* เส้นเมริเดียนที่ 32 องศาตะวันออก
* เส้นเมริเดียนที่ 34 องศาตะวันออก
เส้นเมริเดียนที่ 34 องศาตะวันออก

เส้นเมริเดียนที่ 34 องศาตะวันออกของกรีนิช คือ เส้นลองจิจูดที่ลากจากขั้วโลกเหนือ ผ่านมหาสมุทรอาร์กติก, ทวีปยุโรป, ประเทศตุรกี, ทวีปแอฟริกา, มหาสมุทรอินเดีย,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 34 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 146 องศาตะวันตก
จากขั้วโลกสู่ขั้วโลก.
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 34 องศาตะวันออกลากผ่านพื้นที่ดังนี้: 
* เส้นเมริเดียนที่ 33 องศาตะวันออก
* เส้นเมริเดียนที่ 35 องศาตะวันออก
แรกนาร์ คริสเตียนเซน

แรกนาร์ คริสเตียนเซน (เกิดเมื่อวันที่ 28 ธันวาคม ค.ศ.1922 ที่เมืองดรัมเมิน – เสียชีวิตเมื่อวันที่ 18 กุมภาพันธ์ ค.ศ. 2019) เป็นนักการเมืองจากประเทศนอร์เวย์ สังกัดพรรคแรงงาน เคยดำรงตำแหน่งรองประธานสภาผู้แทนราษฎรนอร์เวย์ ระหว่างปี ค.ศ. 1950 จนถึงปี ค.ศ. 1953 และปี ค.ศ. 1954 จนถึงปี ค.ศ. 1957. คริสเตียนเซนได้รับการเลือกตั้งให้เป็นผู้แทนราษฎรที่มีอายุน้อยที่สุดในสภาผู้แทนชุดนั้นในปี ค.ศ. 1950 ด้วยวัย 27 ปี ซึ่งเป็นผู้แทนจากเทศมณฑลบึสเกอรือ เป็นระยะเวลา 5 สมัย
รูบี้ ซาฮาลี

รูบี้ ซาฮาลี
รูบี้ ซาฮาลี เป็นนักการเมืองมุสลิมชาวฟิลิปปินส์ และเป็นสมาชิกสภาครองเกรสจากจังหวัดตาวี-ตาวีในเขตปกครองตนเองในมินดาเนามุสลิม เป็นลูกสาวคนโตของอดีตผู้ว่าการจังหวัดตาวี-ตาวี ชื่อ ซาดีกุล เอ. ซาฮาลี และน้องสาวเป็นผู้ว่าการจังหวัดตาวี-ตาวี ชื่อ นูร์เบิร์ต เอ็ม. ซาฮาลี